שו"ת רשב"ץ (תשב"ץ)/חלק ג/קסט
ענין קסט:

תנס.
הנודר לעלות לארץ ישראל אינו עובר בבל תאחר בשלשה רגלים כדאיתא בפ' מרובה (פ' ע"א) דאמר' התם מי שנדר ליקח לו בית או לישא אשה בארץ ישראל אין מחייבין אותו ליקח מיד אלא עד שימצא ההגון לו ואין שלשה רגלים לבל תאחר אלא בנדרי גבוה.
אבל בנדרי בטוי אין בו משום בל תאחר.
וכן כתב הרמב"ן ז"ל בספר המצות וחלק על הרמב"ם ז"ל במה שכתב בספר המצות שיש בל תאחר בנדרי בטוי.
מ"מ חייב הוא לקיים נדרו כשימצא שיירה הגונה לקיים מצותו מוצא שפתיך תשמור וכל היוצא מפיו יעשה.
ואם מצא שיירה הגונה ומתעצל מלעלות בכל יום הוא עובר בעשה: